CALIBRE-SERVER(1)

NAME
calibre-server - calibre-server

            calibre-server [options] [path to library folder...]

Elindítja el a Calibre tartalomkiszolgálót. A Calibre tartalomszerver az interneten keresztül elérhetővé teszi a Calibre könyvtárait. Megadhatja a könyvtár mappáinak elérési útját calibre-server. argumentumaként. Ha nem ad meg egyetlen elérési utat sem, akkor a program minden olyan könyvtárat használ, amelyről a fő Calibre program tud.

Amikor olyan argumentumokat ad át calibre-server-nak, amelyekben szóköz van, tegye idézőjelek közé az argumentumokat. Például: "/some path/with spaces"

[BEÁLLÍTÁSOK]

    --access-log
        A hozzáférési naplófájl elérési útja. Ez a napló információkat tartalmaz a kiszolgálóhoz csatlakozó és kéréseket benyújtó ügyfelekről. Alapértelmezés szerint nem történik hozzáférési naplózás.

    --ajax-timeout
        A szerver válaszának várakozási ideje (másodpercben) a lekérdezések során.

    --auth-mode
        A használt hitelesítés típusának kiválasztása. Állítsa be a szerver által használt HTTP hitelesítési módot. Állítsa "basic" értékre, ha ezt a szervert SSL proxy mögé helyezi. Ellenkező esetben hagyja "auto"-módban, amely az "basic" módot fogja használni, ha az SSL be van állítva, különben a "digest" módot fogja használni.

    --auto-reload
        A kiszolgáló automatikus újratöltése, ha a forráskód megváltozik. Hasznos a fejlesztéshez. Meg kell adni egy kis értéket is a leállítási időtúllépéshez.

    --ban-after
        A kitiltáshoz szükséges bejelentkezési hibák száma. Azon bejelentkezési hibák száma, amelyek után egy IP-cím letiltásra kerül

    --ban-for
        IP-címek letiltása, amelyeknél ismétlődő bejelentkezési hibák jelentkeztek. Ideiglenesen letiltja a hozzáférést az olyan IP-címekhez, amelyek ismétlődő bejelentkezési hibával rendelkeznek a megadott számú perceken keresztül. Hasznos a jelszavak kitalálására irányuló kísérletek megelőzésére. Ha nullára van állítva, nem történik kitiltás.

    --book-list-mode
        Az alapértelmezett könyvlista mód kiválasztása. Állítsa be az új felhasználóknál használt alapértelmezett könyvlista módot. Az egyes felhasználók felülírhatják az alapértelmezett beállításokat saját beállításaikban. Az alapértelmezés a fedőrács használata.

    --compress-min-size
        Minimális méret, amelyhez a válaszok adattömörítést használnak (bájtban).

    --custom-list-template
        Az egyéni könyvlista módhoz tartozó sablont tartalmazó JSON-fájl elérési útja. A legegyszerűbb módja egy ilyen sablonfájl létrehozásának, ha a Beállítások-> Megosztás a neten keresztül-> Könyvlistasablon Calibre-ben, létrehozzuk a sablont és exportáljuk.

    --daemonize
        Folyamat futtatása a háttérben "daemon"-ként (csak Linuxon).

    --displayed-fields
        A felhasználó által definiált mezők megjelenítésének korlátozása. A tartalomszerver által az /opds és /mobile nézetben megjelenített, felhasználó által definiált metaadatmezők vesszővel tagolt listája. Ha megadja ezt a lehetőséget, a listában nem szereplő mezők nem jelennek meg. Például: my_rating,my_tags

    --enable-allow-socket-preallocation, --disable-allow-socket-preallocation
        Aljzatok előzetes kiosztása, például systemd aljzat aktiválással. Alapértelmezésben ez a lehetőség engedélyezett.

    --enable-auth, --disable-auth
        Jelszó alapú hitelesítés a szerver eléréséhez. Általában a szerver korlátlan, így bárki hozzáférhet. Ezzel az opcióval korlátozhatja a hozzáférést előre meghatározott felhasználókra. Alapértelmezésben ez a lehetőség nem engedélyezett.

    --enable-fallback-to-detected-interface, --disable-fallback-to-detected-interface
        Visszatérés az automatikusan észlelt interfészhez. Ha a szerver valamilyen oknál fogva nem tud kapcsolódni a listen_on opcióban megadott interfészhez, akkor megpróbál egy olyan interfészt észlelni, amelyik a külvilághoz csatlakozik, és ehhez kötődik. Alapértelmezésben ez a lehetőség engedélyezett.

    --enable-local-write, --disable-local-write
        Engedélyezze a nem hitelesített helyi kapcsolatoknak a módosításokat. Normális esetben, ha nem kapcsolja be a hitelesítést, a szerver csak olvasható módban működik, így nem teszi lehetővé a névtelen felhasználók számára, hogy módosítsák a Calibre könyvtárakat. Ezzel az opcióval bárki, aki ugyanarról a számítógépről csatlakozik, amelyen a kiszolgáló fut, változtatásokat hajthat végre. Ez akkor hasznos, ha hitelesítés nélkül szeretné futtatni a kiszolgálót, de továbbra is használja a calibredb-t a Calibre könyvtárak módosításához. Vegye figyelembe, hogy ennek az opciónak a bekapcsolása azt jelenti, hogy a számítógépen futó bármely program módosíthatja a Calibre könyvtárakat. Alapértelmezésben ez a lehetőség nem engedélyezett.

    --enable-log-not-found, --disable-log-not-found
        HTTP 404 (nem található) kérések naplózása. Általában a kiszolgáló naplózza a nem található erőforrások összes HTTP-kérését. Ez sok naplólevélszemetet generálhat, ha a szerverét robotok célozzák meg. Ezzel a lehetőséggel kapcsolhatja ki. Alapértelmezésben ez a lehetőség engedélyezett.

    --enable-use-bonjour, --disable-use-bonjour
        OPDS-hírcsatornák hirdetése a BonJour segítségével. Hirdesse az OPDS hírcsatornákat a BonJour szolgáltatáson keresztül, hogy az OPDS alapú olvasóalkalmazások automatikusan felismerjék és csatlakozzanak a szerverhez. Alapértelmezésben ez a lehetőség engedélyezett.

    --enable-use-sendfile, --disable-use-sendfile
        Nulla másolás nélküli fájlátvitel a nagyobb teljesítmény érdekében. Ez nulla-másolatot használ a kernelen belüli átvitelhez, amikor fájlokat küld a hálózaton, növelve a teljesítményt. Ez azonban hibás fájlátvitelt okozhat egyes hibás fájlrendszereken. Ha sérült fájlátvitelt tapasztal, kapcsolja ki. Alapértelmezésben ez a lehetőség engedélyezett.

    --help, -h
        súgó megjelenítése és kilépés

    --ignored-fields
        A felhasználó által definiált metaadatmezők figyelmen kívül hagyása. Vesszővel tagolt lista a felhasználó által definiált metaadatmezőkről, amelyeket a tartalomkiszolgáló nem jelenít meg az /opds és /mobile nézetben. Például: my_rating,my_tags

    --listen-on
        Az a felület, amelyen a kapcsolatok figyelhetők. Az alapértelmezett az összes elérhető IPv6 és IPv4 interfész figyelése. Módosíthatja ezt például "127.0.0.1”-re, ha csak a helyi gépről érkező IPv4-kapcsolatokat figyeli, vagy "0.0.0.0”-ra, ha az összes bejövő IPv4-kapcsolatot figyeli.

    --log
        A szervernapló naplófájljának elérési útja. Ez a napló szerverinformációkat és hibákat tartalmaz, nem hozzáférési naplókat. Alapértelmezés szerint az "stdout"-ba van írva.

    --manage-users
        A kiszolgálóhoz csatlakozásra jogosult felhasználók adatbázisának kezelése. Használhatja automatizált módban egy -- hozzáadásával. A részletekért lásd: calibre-server --manage-users -- help. Lásd még --userdb opciót.

    --max-header-line-size
        Egyetlen HTTP-fejléc max. mérete (KB-ban).

    --max-job-time
        A munkafolyamatok maximális ideje. A dolgozó folyamatok futásának maximális időtartama (percekben). Állítsa nullára, ha nincs korlát.

    --max-jobs
        A dolgozói folyamatok maximális száma. A munkafolyamatok szükség szerint elindulnak, és olyan nagy munkákhoz használatosak, mint például a könyv megtekintésre való előkészítése, könyvek hozzáadása, konvertálás stb. Általában az ilyen folyamatok maximális száma a CPU-magok számán alapul. Ezzel a beállítással szabályozhatja ezt.

    --max-log-size
        Naplófájl max. mérete (MB). A szerver által generált naplófájlok maximális mérete. Amikor a napló nagyobb lesz ennél a méretnél, automatikusan elforgatja. Állítsa nullára a naplóforgatás letiltásához.

    --max-opds-items
        A könyvek maximális száma az OPDS-hírcsatornákban. A könyvek maximális száma, amelyet a szerver egyetlen OPDS adatgyűjtési hírfolyamban visszaküld.

    --max-opds-ungrouped-items
        A csoportosítatlan elemek maximális száma az OPDS-hírcsatornákban. Csoportosítsa az elemeket kategóriákba (például szerző/címkék) az első betű szerint, ha ennél több elem van. A letiltáshoz állítsa nullára.

    --max-request-body-size
        A szerverre feltöltött fájlok megengedett max. mérete (MB-ban).

    --num-per-page
        Egy oldalon megjelenő könyvek száma. Egy böngésző oldalon megjelenő könyvek darabszáma.

    --pidfile
        A folyamat PID-jének beleírása a megadott fájlba

    --port
        Portszám, amelyen figyel a kiszolgáló.

    --search-the-net-urls
        A „Keresés az interneten” funkció URL-címeit tartalmazó JSON-fájl elérési útja. Egy ilyen fájl létrehozásának legegyszerűbb módja, ugrás a Beállítások-> Megosztás a neten keresztül-> Calibre keresés az interneten, és URL-ek létrehozása majd azok exportálása.

    --shutdown-timeout
        A tiszta leállásra való várakozás teljes időtartama másodpercben.

    --ssl-certfile
        SSL-tanúsítványfájl elérési útja.

    --ssl-keyfile
        SSL privát kulcs fájl elérési útja.

    --timeout
        Idő (másodpercben), amely után a tétlen kapcsolat bezárul.

    --trusted-ips
        A módosítások végrehajtásához engedélyezze a nem hitelesített kapcsolatokat adott IP-címekről. Normális esetben, ha nem kapcsolja be a hitelesítést, a szerver csak olvasható módban működik, így nem teszi lehetővé a névtelen felhasználók számára, hogy módosítsák a Calibre könyvtárakat. Ezzel az opcióval bárki, aki a megadott IP-címekről csatlakozik, változtatásokat hajthat végre. A címek vagy a hálózati specifikációk vesszővel elválasztott listájának kell lennie. Ez akkor hasznos, ha hitelesítés nélkül szeretné futtatni a kiszolgálót, de továbbra is használja a calibredb-t a Calibre könyvtárak módosításához. Vegye figyelembe, hogy ennek az opciónak a bekapcsolása azt jelenti, hogy bárki, aki a megadott IP-címekről csatlakozik, módosíthatja a Calibre könyvtárait.

    --url-prefix
        Az összes URL elé írandó előtag. Hasznos, ha ezt a kiszolgálót fordított proxy mögött szeretné futtatni. Például használja a /calibre-t URL előtagként.

    --userdb
        A hitelesítéshez használt felhasználói adatbázis elérési útja. Az adatbázis egy SQLite fájl. Létrehozásához használja a következőt: --manage-users. A felhasználók kezeléséről itt olvashat bővebben: <https://manual.calibre-ebook.com/server.html#managing-user-accounts-from-the-command-line-only>

    --version
        program verziójának megjelenítése és kilépés

    --worker-count
        A kérések feldolgozásához használt munkaszálak száma.

Author
Kovid Goyal

Copyright
Kovid Goyal